OpenLLM-France/wikimedia huggingface dataset:
# Govern del Regne Unit

El Govern del Regne Unit (en anglès Government of the United Kingdom), anomenat oficialment His Majesty's Government, és el govern del Regne Unit de la Gran Bretanya i Irlanda del Nord, amb seu al número 10 de Downing Street. A part del Regne Unit, la frase ha estat (i, de vegades, actualment és) utilitzada per altres països que reconeixen el cap d'Estat del Regne Unit com també la seva pròpia.
En el dret constitucional del Regne Unit, l'autoritat executiva teòricament recau en el monarca i l'exerceix a través dels ministres. En efecte, el govern és una autoritat executiva que consisteix en els ministres del monarca. En ús de la Commonwealth, el terme "govern" no està relacionada amb el parlament o els tribunals, però només en la branca executiva.
Els termes "His Majesty's Government in the United Kingdom" (el govern de sa majestat al Regne Unit) o "His Britannic Majesty's Government" (govern de sa majestat britànica) es pot utilitzar per evitar l'ambigüitat, quan sigui necessari.
El Govern està actualment format pel Partit Conservador, i sota el mandat de la primera ministra Liss Truz.

## Referències

* ↑ «Treaty Texts - Treaty and Supplementary Treaty No. 7». Arxivat de l'original el 2009-05-23. [Consulta: 28 juny 2009]. (anglès)
* ↑ «Programa d'Energia Nuclear de Her Britannic Majesty's Government». Arxivat de l'original el 2009-03-25. [Consulta: 28 juny 2009]. PDF (anglès)
* ↑ 324cat. «Victòria històrica de Boris Johnson: majoria absoluta que avala el Brexit», 13-12-2019. [Consulta: 2 març 2020].
* ↑ «Quién es Liz Truss, la nueva primera ministra de Reino Unido que "caminará directo hacia el huracán"» (en castellà). BBC News Mundo.
# Pentàgon regular

En geometria, un pentàgon regular és un pentàgon convex els cinc costats del qual tenen la mateixa longitud i, per tant, els seus cinc angles interns són idèntics. És construïble amb regle i compàs.

## Referències

* ↑ «Pentagon». [Consulta: 12 desembre 2021].
* ↑ «Pentágono: apotema, área y perímetro» (en castellà). [Consulta: 13 desembre 2021].
* ↑ «Dibuix Geomètric». [Consulta: 12 desembre 2021].
# Richard Wolff

«Richard Wolff» té aquests significats:
Es pot referir a:
# Natanz

Natanz és un municipi de l'Iran a la província d'Isfahan, capital del comtat (sharestan) del mateix nom (abans era un subdistricte o bakhsh del comtat de Kashan). Està situada al vessant sud-est de les muntanyes Kuh-i Kargas i prop de la carretera de Teheran a Qom i a Yedz. El 1960 tenia 12.000 habitants i el 1999 eren 39.964.
Devia ja existir antigament perquè hi ha restes d'un temple de foc sassànida i restes musulmanes medievals (una mesquita buwàyhida), però no s'esmenta mai fins que ho fa per primer cop Yakut al-Hamawi al segle xii, que diu que era una petita població del Djibal, dependent d'Isfahan. Mustawfi al segle xiv diu que estava protegida per la ciutadella de Washak, no gaire llunyana, ni identificada però que podria ser la fortalesa de Natanz esmentada per Ibn al-Athir com disputada a la mort del kakúyida Abu-Jàfar Muhàmmad Alà-ad-Dawla ibn Duixmanziyar entre el seu fill i successor Abu Mansur Faramarz i un germà que li disputava el tron.
Modernament hi ha a Natanz una planta protegida d'enriquiment de combustible, que cobreix 10 hectàrees; el complex està construït a 8 metres sota la superfície i protegida per una cuirassa de 25 dm de ciment reforçat. Aquest lloc va ser mostrat el 2002 per Alireza Jafarzadeh, i el 2003 el lloc va ser visitat per El Baradei de la IEAA informant de l'existència de 160 centrífugadores en activitat i la construcció d'un total de 1000 en el mateix lloc.

## Referències

* Enciclopèdia de l'Islam, VII, 1036 i 1037
# Tournebu

Tournebu és un antic municipi francès situat al departament de Calvados i a la regió de Normandia. L'any 2018 tenia 605 habitants. Des del 1r de gener de 2019 es va integrar en el municipi nou de Cesny-les-Sources amb l'estatut de municipi delegat. Cesny-les-Sources és el resultat de la fusió de Cesny-Bois-Halbout, Acqueville, Angoville, Placy i Tournebu.

## Demografia

El 2007 tenia 356 habitants. Hi havia 134 famílies i 151 habitatges: 134 eren habitatges principals, 8 segones residències i 9 desocupats. Tots els 150 habitatges eren cases.
La població ha evolucionat segons el següent gràfic:

## Economia

El 2007 la població en edat de treballar era de 226 persones, 174 eren actives i 52 eren inactives. Hi havia cinc empreses de serveis de proximitat i de construcció. L'any 2000 hi havia 14 explotacions agrícoles que conreaven un total de 738 hectàrees.

## Referències

* ↑ «Commune de Cesny-les-Sources (14150)». Insee. [Consulta: 14 gener 2022].
* ↑ Fournier, Mariam «Calvados. Cesny-les-Sources, une nouvelle ville à naître» (en français). Ouest France, 31-12-2018.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Bandera de Lavalleja

La bandera de Lavalleja és al costat de l'escut d'armes, un dels símbols oficials del departament de Lavalleja, una subdivisió de l'Uruguai.
El seu disseny consisteix en un rectangle de gran longitud i de proporció de 2:3 dividit horitzontalment en tres franges d'igual amplada: la superior és de color vermell, el centre és de color blanc, i l'inferior és blau.
A la franja intermèdia hi ha tres elements:
* Una muntanya estilitzada formada per dos trapezis i un triangle, de color verd. Les tres figures geomètriques unides formen un triangle escalè, el qual representa la base de la muntanya.
* Un cercle d'or parcialment cobert pels trapezis abans esmentats;
* La inscripció LAVALLEJA en lletres majúscules de color negre. Les lletres es troben a la part superior dreta de la franja blanca.

## Simbolisme

* Els colors principals de la bandeira (vermell, blanc i blau) fan referència a la bandera dels Trenta-tres Orientals, entre ells Juan Antonio Lavalleja, de qui deriva el nom del departament. La diferència es pot trobar tan sols a l'ordre dels colors, en la inversió entre la posició del blau i del vermell. Un altre element semblant és el tipus i el color de la lletra usada a la inscripció;
* La muntanya estilitzada representa la Sierra de Minas, un accident geogràfic de Lavalleja;
* El cercle dourat representa el sol.

## Referències

* ↑ Juan Antonio Lavalleja (1786-1853) (castellà)

## Enllaços externs

* Informació general de Lavalleja Arxivat 2011-12-27 a Wayback Machine. - Pàgina web de la Intendència Municipal de Lavalleja (IML) (castellà)
# Govern dels Països Baixos

El Govern dels Països Baixos s'ocupa del poder executiu i legislatiu. El govern està format pel rei i els ministres, conforme a l'article 42, apartat 1 de la Constitució dels Països Baixos. És excepcional que hi hagi reunions del govern complet, és a dir, sota la direcció del rei. Tanmateix, els ministres formen el consell dels ministres (govern sense el rei), sota la direcció del primer ministre.
El poder executiu del govern consisteix en l'aplicació de regles generals en situacions específiques. El govern i els Estats Generals dels Països Baixos formen el poder legislatiu.
En cas de conflicte entre el govern i l'Eerste Kamer o Tweede Kamer, el govern pot quedar-se, dissoldre la Cambra i convocar noves eleccions. Si la Cambra expressa de nou la seva desaprovació després de les eleccions, el govern no pot dissoldre la Cambra una altra vegada. En aquest cas, està obligat a dimitir. Com que és immune, el cap d'estat no necessita dimitir, els ministres son únicament responsables.
Al voltant del temps s'ha afegit una norma no escrita que el govern (o un ministre o secretari d'estat) dimiteix quan la Cambra no hi té confiança.
# Pentàgon

«Pentàgon» té aquests significats:
* Pentàgon (geometria), qualsevol polígon de 5 costats
* El Pentàgon, quarter general de l'Exèrcit dels Estats Units d'Amèrica
* Pentàgon Leaks, filtració de documents classificats el 2023
* Pentàgon (Musculman), personatge de ficció
Viccionari
# Trinitat

«Trinitat o la Trinitat» té aquests significats:
* Religió:
** Santíssima Trinitat, dogma cristià segons el qual Déu és una sola entitat que existeix en tres persones distintes
** Trimurti, idea de l'hinduisme en el qual les funcions còsmiques de creació, manteniment i destrucció estan personificades per les divinitats de Brama el creador, Vixnu el preservador i Xiva el destructor
* Toponímia:
** Trinitat i Tobago, estat al sud del Carib
** La Trinitat Nova, barri del districte de Nou Barris de la ciutat de Barcelona
** La Trinitat (Alps Marítims), municipi francès al departament dels Alps Marítims, regió de Provença – Alps – Costa Blava
** La Trinitat (Cantal), un municipi francès, situat al departament del Cantal
** Trinitat Vella, barri del districte de Sant Andreu (Barcelona)
** Illa de Trinitat, illa l'estat de les Antilles de Trinitat i Tobago
** Les Salines de la Trinitat, salines del municipi de Sant Carles de la Ràpita
** La Trinitat (Prunet i Bellpuig), poble i església romànica de la comuna de Prunet i Bellpuig, al Rosselló
** Construccions:
*** Abadia de la Trinitat de Vendôme, abadia de Vendôme, al departament francès de Loir i Cher
*** Castell de la Trinitat, edifici al Golf de Roses
*** Estació de Trinitat Nova, estació i capçalera de les línies L3, L4 i L11 del Metro de Barcelona
*** Estació de Trinitat Vella, estació del Metro de Barcelona situada sota el Nus de la Trinitat al districte de Sant Andreu
*** Monestir de la Trinitat o Reial Monestir de la Santíssima Trinitat, edifici a la vora del riu Túria
*** Pont de la Trinitat, pont de València que creua el Túria
* Biografies:
** Trinitat Catasús i Catasús (Sitges, 1887 – 1940), enginyer agrònom i poeta noucentista
** Trinitat Neras Plaja (Begur, 1941), política catalana
* Miscel·lània:
** Grup de Dones de la Trinitat Vella, entitat sense ànim de lucre que va néixer el 1988
** Icona de la Trinitat (segle XV), obra de l'iconògraf rus Andrei Rubliov
# Harrisia divaricata

Harrisia divaricata és una espècie fanerògama que pertany a la família de les cactàcies.

## Descripció

Harrisia divaricata creix arbustiu amb columnes verticals, ricament ramificades i tiges primes. N'hi ha nou costelles romes. Les quatre espines mitjanes marrons tenen una longitud de 2 a 2,5 centímetres. Les vuit a deu espines marginals són blanques. Les flors són grans i els fruits són grogues i esfèriques.

## Distribució

Harrisia divaricata es distribueix a l'Hispaniola.

## Taxonomia

Harrisia divaricata va ser descrita per Curt Backeberg i publicat a Die Cactaceae: Handbuch der Kakteenkunde. 4: 2101. 1960.

### Etimologia

Harrisia: nom genèric que va ser anomenat en honor del botànic irlandès William Harris, qui va ser Superintendent de jardins públics i plantacions de Jamaica.
divaricata: epítet llatí que significa "estendre's, estirar-se".

### Sinonímia

* Cereus divaricatus (Lam.) DC. (1828)
* Pilocereus divaricatus (Lam.) Lem. (1862)

## Referències

* ↑ «Harrisia divaricata». Tropicos.org. Missouri Botanical Garden. [Consulta: 17 novembre 2019].
* ↑ A Epítets Botànics

## Vegeu també

* Característiques de les cactàcies
# Nena amb préssecs

Nena amb préssecs (en rus, Девочка с персиками, Devojka s Persikami) és un quadre del pintor rus impressionista Valentín Serov considerat una de les seves principals obres, aclamada com a “obra mestra” de l'art rus pel seu biògraf i amic, l'historiador d'art rus Igor Grabar.

## Descripció

La nena de 12 anys que hi surt és la Vera Mamontova, filla del mecenes rus Savva Mamontov. El quadre va ser pintat a Abrámtsevo, una finca prop de Moscou que gràcies a l'escriptor Serguéi Aksákov s'havia convertit en un important centre cultural. Mamontov la va comprar l'any 1870 i va continuar la tradició. Valentín Serov coneixia la Vera des de bebè, doncs com altres artistes, freqüentava la finca. La model, Vera Mamontova, també va ser pintada per Víktor Vasnetsov a "Noia amb branca d'auró" (1896).
L'any 1887, el quadre va guanyar el primer premi en una exposició moscovita d'amants de l'art, i es va popularitzar de nou l'any 2016, en fer-se servir com un mem d'internet.

## Referències

* ↑ https://books.google.cat/books?id=wmx6DAjZCxsC&pg=PA26&dq=%22Girl+with+Peaches%22+Serov
* ↑ http://www.tretyakovgallerymagazine.com/articles/3-2015-48/girl-peaches-who-she
* ↑ https://es.rbth.com/cultura/83140-pinturas-rusas-famosas-explicadas-nina-melocotones-serov
* ↑ http://www.aif.ru/culture/art/devochka_s_persikami_i_krik_istoriya_kartin_stavshih_internet-memami

## Enllaços externs

* www.tretyakovgallery.ru
# Tournay

Tournai
«Tournay» té aquests significats:
* Geografia
** Tournay (Neufchâteau), antic municipi de Bèlgica, fusionat amb Neufchâteau
** Tournai i el Tournaisis o Tournaisis, una de les Disset Províncies
** Tournay (francès) o Tornai (occità), municipi del departament francès dels Alts Pirineus (regió del Migdia-Pirineus)
** Tournay-sur-Odon, municipi de França
** Tournai-sur-Dive
* Biografies:
** Jasper Tournay (1550-1635), impressor dels Països Baixos
** Roland Louis Jules Alfred Tournay, botànic i agrostòleg francès
* Miscel·lania: de Tournay o de Tournai, branca de la casa d'Oisy vegeu Senyoria d'Oisy
# Demídovo

Demídovo (en rus: Демидово) és un poble de l'óblast de Vladímir, a Rússia, segons el cens del 2010 tenia 104 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Borovskita

La borovskita és un mineral de la classe dels sulfurs. Rep el nom en honor d'Igor Borisovich Borovskii, analista de microsonda rus.

## Característiques

La borovskita és un sulfur de fórmula química Pd₃SbTe₄. Cristal·litza en el sistema isomètric. La seva duresa a l'escala de Mohs és 3.
Segons la classificació de Nickel-Strunz, la borovskita pertany a 02.LA.10, sulfosals sense classificar sense Pb essencial, juntament amb: dervil·lita, daomanita, vaughanita, criddleïta, fettelita, chameanita, arcubisita, mgriïta, benleonardita, tsnigriïta i jonassonita.

## Formació i jaciments

Va ser descoberta al dipòsit de coure i níquel de Khautovaara, a la localitat de Suoyarvi (República de Carèlia, Rússia). Posteriorment també ha estat descrita a el Canadà, Noruega i la República Popular de la Xina.

## Referències

* ↑ «Borovskite» (en anglès). Mindat. [Consulta: 11 abril 2019].
# Khenut (reina)

Khenut va ser una reina d'Egipte de la V Dinastia. Era l'esposa del rei Unas, mort vers el 2350 aC. És la presumpta mare de la reina Iput.

## Títols

Khenut en jeroglífic :
Els títols coneguts de Khenut van ser els següents:
* Gran del ceptre d'hetes (wrt-hetes)
* Ella que veu Horus i Set (mȝȝt-ḥrw-stẖ)
* Gran de lloances (wrt-ḥzwt)
* Esposa del Rei, el seu estimat (ḥmt-nisw mryt.f)
* Companya d'Horus, el seu estimat (smrt-ḥrw-mryt.f)
* Consort i estimada de les Dues Dames (smȝyt-mry-nbty)
* Companya d’Horus (tist-ḥrw)
Khenut potser estava esmentada al temple mortuori d'Unas. La seva tomba, a diferència de la de la reina Nebet, ha patit grans danys.

## Enterrament

Khenut va ser enterrada en una doble mastaba compartida amb una altra reina anomenada Nebet. Aquest sepulcre es emplaçat al costat de la piràmide d'Unas a Saqqara. La mastaba va ser excavada per l'egiptòleg alemany Peter Munro (1930–2008).
La piràmide de la reina mare Seixeixet es troba prop de la tomba de Khenut.

## Referències

* ↑ Cimmino, 2003, p. 468.
* ↑ Tyldesley, 2006.
* ↑ Tyldesley, 2006, p. 52.
* ↑ Grajetski, 2005.
* ↑ Dodson i Hilton, 2004.
* ↑ Munro, 1993.
* ↑ «Professor Dr. Peter Munro (January 8, 1930 – January 2, 2008)» (en anglès). Museum August Kestner. [Consulta: 5 juny 2021].

## Vegeu també

* La dona a l'Antic Egipte.

## Bibliografia

* Cimmino, Franco. Dizionario delle dinastie faraoniche (en italià). Bompiani, 2003. ISBN 88-452-5531-X.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Munro, Der Unas-Friedhof Nord-West, Bd.1, Topographisch-historische Einleitung; Das Doppelgrabe der Königinnen Nebet und Khenut, Mainz, 1993, Peter. Der Unas-Friedhof Nord-West I. Topographisch-historische Einleitung Das Doppelgrab der Königinnen Nebet und Khenut (en alemany). Magúncia: Zabern, 1993. ISBN 9783805313537.
* Tyldesley, Joyce. Chronicles of the Queens of Egypt (en anglès). Thames & Hudson, 2006 (Chronicles). ISBN 978-0500051450.
# Parc Forestal Joan Carles I Rei

El parc forestal Joan Carles I és un parc forestal de Melilla, situat en la zona sud, en la carretera d'Alfons XIII, confrontant al barri del General Real.

## Història

La Granja d'Experimentació Agrícola del Protectorat Espanyol va ser fundada en 1907, construint-se un dipòsit d'aigua per l'enginyer Julio Castro Núñez en la segona meitat del segle xx i després de les escassetat d'aigua, així com l'augment demogràfic i les noves urbanitzacions que van fer desaparèixer els cultius de Melilla entre els anys 70 i 90, passa a ser un campament d'immigrants il·legals, fins que al maig de 1998 es presenta el projecte de la zona, amb zones verdes, esportives i d'oci i el clos per la Comissió d'Obres Públiques i el 24 de febrer de 1999 es posa la primera pedra del futur Parc Temàtic de Melilla.
El 14 de maig de 2004 es presenta el projecte del ja Parc Forestal, que és inaugurat el 14 de novembre de 2007 i denominat oficialment Parc Forestal Joan Carles I el dia 29 de desembre de 2007.
Compta amb multitud de zones amb gespa, plantes mediterrànies, zones infantils i un gran estany.

## Referències

* ↑ Administrator. «- Depósito de agua de La Granja». www.melillamedioambiente.com. Arxivat de l'original el 22 de mayo de 2019. [Consulta: 20 juny 2018].
* ↑ ; Enrique Mirón Paseos botánicos por la ciudad de Melilla, mayo.
# Trinitat Aguilar i Clos

Trinitat Aguilar i Clos (Viladrau, 1902 - 1957) fou una professora, pianista, compositora i directora de cors destacada del municipi terrassenc.
Coneguda amb el diminutiu de Trini, nasqué a Viladrau el dia 25 de Maig del 1902 però poc temps després es traslladà a Terrassa per a estudiar piano amb el mestre Joan Cristóbal. A l'edat de 23 anys, es presentà a unes oposicions de professora de piano convocades per l'Escola Municipal de Música de Terrassa. Tot i el talent, no en sortí guanyadora però aquest fet l'animà a emprendre el seu projecte en solitari com a docent i professora de piano particular. Aconseguí un gran prestigi entre les famílies benestants de la ciutat ja que presentava els seus alumnes als exàmens de l'Acadèmia Ainaud de Barcelona. Aquest fet representà un confrontament de competència i configurà tres tipus de pianistes dins de la ciutat; els del del Conservatori de Música de Terrassa, l'Escola Municipal i els alumnes de la Trinitat Aguilar. Aquesta competència es mantingué fins abans i després de la guerra civil i només minvà durant el curt període de fer-se monja, l'any 1936.
Després de la guerra, havent renunciat a la idea de recloure's en un convent, donà curs a la seva necessitat i voluntat de fer música per a l'Església. Així, amb l'ajuda d'Eduard Blanxart, fou una de les primeres professores de música en reunir després de la guerra un grup de nens i nenes per a cantar la Salve tots els dissabtes al migdia a la parròquia del Sant Esperit. Es distingí, llavors, en la direcció de cors d'associacions pietoses i en la composició de música religiosa per a la capella de música de Sant Pere.
El seu nom figurà sovint en qualitat de pianista acompanyant en molts programes de concerts celebrats a Terrassa entre els anys 1930 i 1945.
Després de treballar tant per la música com per a l'Església, emmalaltí víctima d'un càncer de mama i traspassà el 8 de desembre de l'any 1957.

## Referències

* 1 2 Freixas i Vivó, Josep. Musiquer terrassenc. 224 fitxes biogràfiques. Terrassa: Àmfora, 2011, p. 160-161.
# Harrisia earlei

Harrisia earlei és una espècie fanerògama que pertany a la família de les cactàcies.

## Descripció

Harrisia earlei creix arbustiu amb columnes verticals, molt ramificades i tiges primes. N'hi ha nou costelles romes. Les quatre espines mitjanes marrons tenen una longitud de 2 a 2,5 centímetres. Les vuit a deu espines marginals són blanques. Les flors són grans i els fruits són grocs i esfèrics.

## Distribució

Harrisia earlei es troba a Cuba, concretament a la província de Pinar del Río, en costeruts penya-segats de pedra calcària en arbusts caducifolis.

## Taxonomia

Harrisia earlei va ser descrita per Nathaniel Lord Britton i Joseph Nelson Rose i publicat a The Cactaceae; descriptions and illustrations of plants of the cactus family 2: 154. 1920. (9 de setembre de 1920)

### Etimologia

Harrisia: nom genèric que va ser anomenat en honor del botànic irlandès William Harris, qui va ser Superintendent de jardins públics i plantacions de Jamaica.
earlei: epítet que fa honor al botànic estatunidenc Franklin Sumner Earle (1856-1929).

## Referències

* ↑ «Harrisia earlei». Tropicos.org. Missouri Botanical Garden. [Consulta: 18 novembre 2019].

## Vegeu també

* Característiques de les cactàcies
# Nenad Bjelica

Nenad Bjelica (Osijek, Croàcia, 20 d'agost de 1971), és un futbolista croata. Juga de migcampista i el seu equip actual és el FC Kärnten de la Lliga Regional d'Àustria.

## Trajectòria

Nenad Bjelica va començar a jugar en el club Metalac Olt en la temporada 1989/90. Va fitxar pel NK Osijek i després de quatre temporades va fitxar per l'Albacete Balompié, arribant a semifinals de la Copa del Rei. El 1996 el va fitxar el Reial Betis, jugant la final de la Copa del Rei de futbol. Va ser cedit a la UD Las Palmas, però va tornar a l'equip sevillà.
Bjelica va marxar altra vegada al NK Osijek durant dues temporades, jugant amb el seu equip 3 rondes de la Copa de la UEFA. Després d'una excel·lent temporada fitxa pel FC Kaiserslautern en el 2000. La temporada 2004/05 va jugar en el VfB Admira Wacker Mödling. Més tard seria fitxat pel FC Kärnten.

## Internacional

Ha estat internacional amb la selecció de futbol de Croàcia en 9 ocasions. Va participar en l'Eurocopa 2004. Poc després va renunciar a més convocatòries.

## Clubs

| Club | Lliga | Any |
| Metalac Olt | Croata | 1989 - 1990 |
| NK Osijek | Croata | 1990 - 1992 |
| Albacete Balompié | Espanyola | 1993 - 1996 |
| Reial Betis | Espanyola | 1996 - 1997 |
| UD Las Palmas | Espanyola | 1998 - 1999 |
| NK Osijek | Croata | 1999 - 2000 |
| 1. FC Kaiserslautern | Bundesliga | 2001 - 2004 |
| VfB Admira Wacker Mödling | Austríaca | 2004 - 2006 |
| FC Kärnten | Austríaca | 2006 - 2008 |

## Enllaços externs

* Lloc web oficial Arxivat 2009-03-21 a Wayback Machine.
* Estadístiques a Primera Divisió - LFP (castellà)
# Demètries

* Per la ciutat de Tessàlia, vegeu Demètrias.
Les Demètries (en grec antic: Δημητρία) eren un festival anyal que els atenesos van establir l'any 307 aC en honor de Demetri Poliorceta, qui, juntament amb el seu pare Antígon el Borni, van ser consagrats amb el títol de «déus salvadors». Se celebrava cada any al mes de Muniquió, que a partir de llavors va rebre el nom de Demetrió. Un sacerdot servia el seu altar i dirigia la processó i els sacrificis i els jocs que se celebraven, segons que diuen Diodor de Sicília i Plutarc.
Per honorar encara més a Demetri, els atenesos varen arribar a canviar el nom de les Dionísies, les festes dedicades a Dionís pel de Demètries, car al jove príncep li agradava que el comparessin amb Dionís.

## Referències

* ↑ Smith, William (ed.). «Demetria». A Dictionary of Greek and Roman Antiquities (1890). [Consulta: 21-XI-2020].